BKD บวกต่อ 7% เก็งครึ่งปีหลังสดใส ตุนแบ็กล็อกแน่น-จ่อชิงเค้กกว่า 2 พันล้าน
BKD วิ่งต่อ 7% ลุ้นครึ่งปีหลังสดใส รับท่องเที่ยวฟื้น ตุนแบ็กล็อกแน่น 1.9 พันลบ. จ่อชิงเค้กงานโครงการภาครัฐและเอกชนกว่า 2 พันล้าน
BKD วิ่งต่อ 7% ลุ้นครึ่งปีหลังสดใส รับท่องเที่ยวฟื้น ตุนแบ็กล็อกแน่น 1.9 พันลบ. จ่อชิงเค้กงานโครงการภาครัฐและเอกชนกว่า 2 พันล้าน
22 ส.ค. 2565

ผู้สื่อข่าวรายงานว่า วันนี้ (22 ส.ค.65) ราคาหุ้น บริษัท บางกอก เดค-คอน จำกัด (มหาชน) หรือ BKD ณ เวลา 14:52 น. อยู่ที่ระดับ 2.52 บาท บวก 0.16 บาท หรือ 6.78% สูงสุดที่ระดับ 2.58 บาท ต่ำสุดที่ระดับ 2.38 บาท ด้วยมูลค่าการซื้อขาย 27.27 ล้านบาท

นางนุชนารถ รัตนสุวรรณชาติ ประธานเจ้าหน้าที่บริหาร BKD เปิดเผยว่า แนวโน้มผลการดำเนินงานครึ่งปีหลัง บริษัทเชื่อมั่นว่าผลประกอบการจะมีการขยายตัวต่อเนื่องและมีกำไรสุทธิ เพราะปัจจุบันยังมีงานในมือรอรับรู้รายได้ (Backlog) อยู่ประมาณ 1.9 พันล้านบาท ที่จะทยอยรับรู้รายได้ไปถึงปี 66
“ไตรมาส 2 ปี 65 ภาพรวมธุรกิจของ BKD พลิกฟื้นกลับมาอย่างแข็งแกร่ง โตทั้งกำไรและรายได้ หลังโควิด-19 คลี่คลาย ทำให้เราสามารถกลับมาทำธุรกิจได้อย่างเต็มที่ และครึ่งปีหลังก็น่าจะเติบโตต่อเนื่อง เรายังมี Backlog กว่า1.9 พันล้านบาท” นางนุชนารถ กล่าว
สำหรับภาพรวมธุรกิจตกแต่งภายในช่วงครึ่งปีหลังส่งสัญญาณพลิกกลับมาสดใส หลังจากที่สถานการณ์โควิด-19 คลี่คลาย รัฐบาลเปิดประเทศต้อนรับนักท่องเที่ยวทำให้กลุ่มธุรกิจโรงแรมได้รับอานิสงส์โดยตรง เริ่มเปิดให้บริการต้อนรับนักท่องเที่ยวทั้งในและต่างประเทศ ซึ่งทำให้ BKD มีงานตกแต่งภายในกลุ่มโรงแรมเข้ามาอย่างต่อเนื่อง ทั้งในส่วนที่ตกแต่งใหม่และต้องการรีโนเวท นอกจากนี้บริษัทอยู่ในระหว่างเข้าประมูลงานโครงการภาครัฐและเอกชนมูลค่ากว่า 2 พันล้านบาท ขณะเดียวกันในช่วงที่ได้รับผลกระทบจากโควิด-19 บริษัทได้ปรับกลยุทธ์หันไปจับงานตกแต่งภายในบ้านเศรษฐี ซึ่งได้รับการตอบรับที่ดี และมีลูกค้าเข้ามาอย่างต่อเนื่อง